На основу члана 123. тачка 3. Устава Републике Србије, а у вези са чланом 7. Закона о безбедности и здрављу на раду („Службени гласник РС”, бр. 101/05, 91/15 и 113/17 – др. закон) и чланом 129. Закона о рударству и геолошким истраживањима („Службени гласник РС”, бр. 101/15 и 95/18 – др. закон),

Влада доноси

У Р Е Д Б У

о изменама и допуни Уредбе о превентивним мерама за безбедан и здрав рад

при подземној и површинској експлоатацији минералних сировина

Члан 1.

У Уредби о превентивним мерама за безбедан и здрав рад при подземној и површинској експлоатацији минералних сировина („Службени гласник РС”, број 65/10), у члану 2. став 1. тачка 1) подтачка (1) мења се и гласи:

„(1) извођење рударских радова на припреми, отварању, разради, откопавању, транспорту, одлагању, одводњавању, проветравању и припреми минералних сировина као и извођење других рударских радова у земљи и на њеној површини,”.

Подтачка (4) брише се.

Члан 2.

Изнад члана 11. додаје се назив, који гласи:

„3. Праћење здравственог стања запослених”.

Члан 3.

У називу изнад члана 12. број: „3” замењује се бројем „4”.

Члан 4.

У Прегледу мера за безбедан и здрав рад при подземној и површинској експлоатацији минералних сировина, део В. ПОСЕБНЕ МЕРЕ ПРИ ПОДЗЕМНОЈ ЕКСПЛОАТАЦИЈИ МИНЕРАЛНИХ СИРОВИНА, у називу изнад тачке 14. речи: „запослених који раде под земљом” замењују се речју: „лица”.

У тачки 14.1. речи: „запослених ради под земљом” замењују се речима: „и који запослени раде под земљом, укључујући и друга лица”.

Члан 5.

Ова уредба ступа на снагу осмог дана од дана објављивања у ,,Службеном гласнику Републике Србије”.

05 Број: 110-11122/2020

У Београду, 29. децембра 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |